Klimatosser er det bedste, der er sagt

Hun mener, at partiet har haft et katastrofevalg, og selvom klimaet har ligget øverst hos mange vælgere, så mener Marie Krarup ikke, at det er på det punkt, at man har tabt de mange vælgere.

Noget af det, der har fyldt meget i denne valgkamp er klima - har I været skarpe nok til at have en holdning til det?

- Jeg synes, at Pia Kjærsgaards ord om klimatosser er en af de bedste udtalelser, der er kommet fra Dansk Folkeparti i valgkampen.

Synes du, at man er tosset, hvis man interesserer sig for klimaet?

- Ja i den grad. Især når man selv sviner som et lille svin. På festivaler kan vi jo se, at de unge mennesker er ligeglad med, at de efterlader skrald og rod. Nogle af dem er sikkert også dem, der står inde på Rådhuspladsen og råber, at vi skal gå i panik.

Hvor ved du fra, at det er de samme mennesker, der er tale om?

- Det kan jeg heller ikke vide.

Vi har gjort det helt rigtige

Dansk Folkeparti er altså blevet mere end halveret på landsplan, men Marie Krarup mener ikke, at partiet har fejlet hverken i valgkampen eller i den førte politik.

- Vi har ført den rigtige udlændingepolitik. Men vi har måske ikke kommunikeret det godt nok. Vi har gjort alt det rigtige på udlændingeområdet, siger Krarup og fortsætter: